**28. napirend**

**E l ő t e r j e s z t é s**

**Révfülöp Nagyközségi Önkormányzat Képviselő-testületének**

**2020. február 10.-én tartandó ülésére.**

**Tárgy: Révfülöp Petőfi utca és a 692/1 hrsz-ú ingatlan közötti támfal építése kapcsán kialakult**

**helyzet rendezése.**

**Előterjesztő:** Kondor Géza polgármester

**Előkészítette:** Szakál Norbert műszaki ügyintéző

**Tárgyalja:** Gazdasági, Településfejlesztési és Turisztikai Bizottság

Jogszabállyal nem ellentétes

---------------------------

Előterjesztő Dr. Szabó Tímea

jegyző

**Tisztelt Képviselő-testület!**

Révfülöp belterület 705. hrsz.-ú önkormányzati út (Petőfi utca) és a vele határos 692/1. hrsz.-ú ingatlan kapcsán több éve húzódó problémára megoldást keresnek a tulajdonosok arra vonatkozóan, hogy a 692/1 hrsz.-ú ingatlan irányából rendszeresen nagy méretű kövek, sár, hordalék kerül az úttestre, ami a közúti közlekedés biztonságát veszélyezteti.

Révfülöp Nagyközség Önkormányzata megbízta Sokoray László építésügyi szakértőt, aki 2018. október 10-én kelt állásfoglalásában megállapította, hogy a feltárt probléma megoldására a megfelelő sugarú ívkorrekcióban a magánterület oldalán kiemelt betonszegéllyel biztosítható a felszíni víz lefolyása és erodáló hatásának megszüntetése. A jelenlegi állapot szerint a megépült terméskő támfal végénél a magánterületre épített kötőanyag nélküli kőrakat nem alkalmas arra, hogy a felszíni csapadékvíz áramlása-beszivárgása miatti állékonyságot biztosítsa a rézsűnek.

Tehát a rézsű közút mellett húzódó állékonyságának bizonytalansága bármikor veszélyeztetheti a hektikus meteorológiai körülmények miatt a közúti közlekedés biztonságát a leomlás lehetősége miatt.

Időközben felmerült, hogy nevezett ingatlanok természetbeni határa nem egyezik meg a térkép szerinti határokkal, ennek rendezésére telekalakítási eljárás van folyamatban a Veszprém Megyei Kormányhivatal Tapolcai Járási Hivatala Földhivatali Osztályánál. Ennek a hatósági eljárásnak a lezárulta után nyílik lehetőség a kialakult helyzet műszaki megoldásának előkészítésére, a kivitelezés várható költségeinek megállapítására.

Kérem a Tisztelt Képviselő-testületet, hogy az előterjesztést megtárgyalni szíveskedjen.

**Határozati javaslat**

**RÉVFÜLÖP NAGYKÖZSÉG ÖNKORMÁNYZATA**

**KÉPVISELŐ-TESTÜLETÉNEK**

**/2020. (II. 10.) HATÁROZATA**

**Révfülöp Petőfi utca és a 692/1 hrsz-ú ingatlan közötti támfal építése kapcsán kialakult**

**helyzet rendezéséről**

**Révfülöp Nagyközség Önkormányzata Képviselő-testülete megbízza a Polgármestert a Révfülöp belterület 692/1. és 705. helyrajzi számú ingatlanok határán lévő támfal térkép szerinti állapotának rendezésére vonatkozó műszaki megoldások szakértők bevonásával történő előkészítésével.**

**Felkéri a Gazdasági, Településfejlesztési és Turisztikai Bizottság, hogy az előkészítő munka eredménye alapján a telekhatár rendezés eljárás befejezését követően alakítsa ki álláspontját a helyzet megoldása érdekében, és tegyen javaslatot a Képviselő-testület felé.**

**Felelős: Kondor Géza, polgármester**

**Határidő: 2020. április 30.**